《登凤山环翠楼次张中书世琏韵》
明代·祁顺

山前古洞白云封，楼上岚光雪后浓。老去诗名惭赵嘏，醉来豪气逼元龙。

一人有庆乾坤大，千里宣恩雨露重。欲向朝阳听鸣凤，碧梧脩竹隔晴峰。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。